'n Oorlewingsgids: Aansoek om hernuwing van rybewys | Maroela Media
'n Oorlewingsgids: Aansoek om hernuwing van rybewys
Mamma van drie en rekenaarsagteware-konsultant van Centurion skryf:
Stap 1: Doen aansoek by jou plaaslike lisensiekantoor – persoonlik.
Stap 2: Wag vir 6 weke om te verstryk.
Stap 3: Haal nuwe rybewys af by jou plaaslike lisensiekantoor of kry iemand anders om dit namens jou te doen.
Wetsgehoorsame landsburger "X" se bestaande rybewys het al verstryk op 24-Feb-2017 – reg in die middel van haar kliënt se finansiële jaareinde. Toemaar wat!
Vrydag 10 Maart 2017
Missie suksesvol voltooi: 13:30
Tydsduur: 4 uur!
'n Goeie, positiewe ingesteldheid
Genoeg kontant (minstens R300)
1 ID-foto vir 'n tydelike lisensie (Indien jy vergeet het van die foto – knip sommer jou bestaande ID-boek se foto uit en gee vir hulle. Dis veel makliker en goedkoper om vir 'n nuwe "slim"-ID aanlyn aansoek te doen as om terug te gaan na die lisensiekantoor.)
1 fotostaat van jou ID vir hulle "File13"
Bestaande (verstreke) lisensiekaart
Sambreel + hoed + baadjie + sonroom om die elemente mee te trotseer
Stoel (met wieletjies, indien moontlik)
Toebroodjies + koffiefles + beker
Skootrekenaar + bystandkrag + mobiele internetkonneksie
Vir enigiets langer, gaan jy 'n Weber + vleisie ook moet inpak, maar dan weer – jy gaan 'n skare moet voed!
My stuiwer oor Angus Buchan se 1 miljoen
Wanneer 'n kind kies om sy lewe te beëindig
Wat is 'n "rybewys"?
Herhaal hierdie hele proses nog vier keer. Die tydsduur van besoeke hang ook af van watter kant van die lang ry die beampte aan diens op die betrokke dag wil begin en wie op die dag by hoofkantoor verjaar en of dit op die betrokke dag reen (bring 'n groot houer of sambreel vir die lekkende dak) en of die betrokke beampte swanger is wat baie besoeke aan die toilet verg en tensy die apparaat nie die betrokke dag sonder vooraf kennisgewing gediens moet word nie en bygese as die kamera steeds werk na no 60 en die fotostaatpapier nie… Lees meer »
Dankie vir die inligting! Ek het met hernuwing van my bestuurderslisensie om 05:45 ingeklok by Akasia-kantoor. Om 07:30 is die nodige vorm uitgedeel vir voltooiing. Ek het vooraf 'n sertifikaat van 'n oogkundige verkry en was om 08:15 alreeds oppad terug huistoe! Die diens het my werklik beindruk.
Die proses by die Rayton-streekskantoor werk ook goed; om vooraf n sertifikaat by n oogkundige te kry, vermy toustanery. Hierdie "mami" is selfs in mooi Afrikaans n sitplek aangebied.